''தேர்வு முடிவுகள் வெளிவரும் சமயத்தில் மாணவ- மாணவிகள் ஒருவித அழுத்தத்தில் இருக்க வைப்பது நமது கல்வி அமைப்பு கண்ட தோல்வி. நாள் நெருங்க நெருங்க அவர்களுக்குள் பதற்றமும் அதிகரித்து விடுகிறது. ஏனென்றால், இங்கே மதிப்பெண்தான் எதிர்காலத்தை தீர்மானிக்கும் காரணியாக இருக்கிறது. ஒரு மதிப்பெண் குறைந்தால் கூட விரும்பிய மேற்கல்வி படிக்க முடியாத வகையில், கல்வி அமைப்பு இருக்கிறது. இதனால்தான், மாணவ - மாணவிகளுக்கு மதிப்பெண் மட்டுமே வாழ்க்கையாகத் தெரிகிறது. வேறு எந்த விஷயமும் அவர்களது கண்களுக்குத் தெரிவதில்லை.